मालदा के अस्पताल में तीन और शिशुओं की मौत  
मालदा सदर अस्पताल में तीन और शिशुओं की मौत के साथ ही सरकारी अस्पताल में गत दो दिन में मरने वाले शिशुओं की संख्या बढ़कर नौ हो गई।
मालदा सदर अस्पताल में तीन और शिशुओं की मौत के साथ ही सरकारी अस्पताल में गत दो दिनों के दौरान मरने वाले शिशुओं की संख्या बढ़कर नौ हो गई। इस अस्पताल में 11 नवम्बर से लेकर छह दिन में 26 बच्चों की मौत हो गई थी।  कार्यवाहक अधीक्षक डॉ. आरआर सामंत ने बताया कि तीन शिशुओं की मौत अस्पताल में शनिवार को हुई जबकि छह अन्य शिशुओं की मौत गुरुवार से शुक्रवार के बीच हुई। उन्होंने बताया कि मरने वाले शिशुओं में अधिकतर नवजात बच्चे हैं।  अधिकारी ने बताया कि अधिकतर मौतें सर्दी-जुकाम के कारण सांस लेने में तकलीफ के चलते हुई। इनमें से अधिकतर शिशुओं को दूरदराज के क्षेत्रों से बहुत गंभीर स्थिति में लाया गया था। अस्पताल प्रशासन ने कई कदम उठाए हैं जिसमें नवजात इकाई में 24 घंटे गर्म करने का साधन उपलब्ध कराना शामिल है।